LeroyDyer/wikipediaSW huggingface dataset:
Km/h

Km/h (kifupi cha "Kilomita kwa saa") ni kipimo cha kasi. Km peke yake ni kifupi cha kilomita na h ni kifupi cha saa (kutoka Kilatini hora > Kiingereza hour).

Kitu chenye kasi ya km/h 1 (kilomita moja kwa saa) kinatembea kilomita moja katika muda wa saa moja. Mwanadamu kwa mwendo wa wastani anatembea kwa km/h 5 yaani katika muda wa saa moja anatembea kilomita tano. Kwa kutumia baisikeli kwa kasi ya wastani mtu husafiri kwa km/h 15 hadi km/h 20. Magari yanaruhusiwa kusafiri kwa 50 km/h mijini na 80 hadi km/h 100 nje ya miji.

Kipimo cha SI kwa kasi ni m/s yaani mita kwa sekunde lakini hakitumiki sana kwa sababu katika maisha ya kila siku watu hawataki kujua mwendo wao kwa kila sekunde.

Viungo vya nje 
 The converter for speed units: km/h, mph, knots, etc. 
 A conversion calculator for Units of Speed

Fizikia
Vipimo vya kasi
Kifupi
Upepo

Upepo ni mwendo wa hewa. Husababishwa na joto la jua. Hewa ikipashwa joto na jua hupanuka huwa nyepesi na kupanda juu. Hivyo inaacha nafasi ambako hewa baridi zaidi inaingia kuchukua nafasi yake. 

Kwa lugha ya metorolojia kuna mwendo kutoka eneo la shindikizo la juu la hewa kwa eneo lenye shindikizo duni la hewa. 

Kuna aina nyingi za upepo. Upepo mkali huitwa dhoruba. Ikizunguka ndani yake ni tufani, na tufani ikianza baharini ni kimbunga.

Nguvu ya upepo ilitumiwa na binadamu tangu karne nyingi kwa njia ya teknolojia mbalimbali kama vile
 jahazi na usafiri wa majini
 kuendesha mashine za kusaga nafaka 
 kuendesha pampu za maji kwa umwagiliaji

Tangu karne ya 20 nguvu ya upepo imetumiwa pia kutengeneza umeme. Katika karne ya 21 umeme wa upepo umeanza kuwa chanzo muhimu wa nishati.

Metorolojia
M/s

M/s ni kifupi cha mita kwa sekunde. m peke yake ni kifupi cha mita na s ni kifupi cha sekunde.

Kitu chenye kasi ya 1 m/s kinatembea mita moja katika muda wa sekunde moja. Kipimo hiki ni sehemu ya vipimo sanifu vya kimataifa (SI) kwa kasi. Katika maisha ya kila siku hakitumiki sana kwa sababu watu hawataki kujua mwendo wao kwa kila sekunde. Badala yake kipimo cha kilomita kwa saa kimekuwa kawaida zaidi. Lakini msingi wake ni m/s.

Kasi ya 1 m/s ni sawa na 3.6 km/h. Mwendo wa mtu anayetembea kwa miguu kwa kasi ya wastani huwa ni mnamo 5 km/h.

Hesabu 
Mita 1 kwa sekunde hulingana na:
 ≈ 3.2808  futi kwa sekunde 
 ≈ 2.2369  maili kwa saa
 = 3.6  km/h

Vipimo vya kasi
Vipimo sanifu vya kimataifa
Kifupi
Tropiki

Tropiki ni ukanda wa dunia uliopo pande zote mbili za ikweta kati ya latitudo za 23.5° za kaskazini na za kusini.

Ni ukanda wa joto duniani. Hapa jua linafikia mahali pa juu kabisa angani hivyo ukanda huu unapokea mwanga na joto zaidi. Katika maeneo kusini na kaskazini yake jua halifiki kamwe juu kabisa.

Pia hakuna tofauti kubwa katika muda wa mchana na usiku jinsi ilivyo nje ya tropiki kuelekea nchani. Hii ni pia sababu ya kwamba nchi za tropiki hazina majira kama maeneo yenye joto ya wastani au maeneo karibu na ncha za dunia.

Jiografia
Metorolojia
Milima ya Mwezi

Milima ya Mwezi ni jina la kihistoria kwa ajili ya safu ya milima ya Afrika ya Kati ambayo ni asili ya mto Nile. Milima hii ya mwezi ilitajwa katika maandiko ya Eratosthenes na Claudius Ptolemayo. 

Kufuatana na "jiografia" ya Ptolemayo milima hii inapatikana upande wa magharibi wa Rhapta inayoaminiwa ilikuwepo kwenye pwani la Tanzania labda huko Pangani.  "Kutoka hapa kuelekea magharibi iko milima ya mwezi. Maziwa ya mto Nile yanapokea maji yao kutoka theluji iliyopo juu ya milima hii." 

Hakuna uhakika ni milima ipi ya leo. Katika historia milima ya Ethiopia, Kilimanjaro na milima ya Ruwenzori imeshatazamiwa kuwa milima ya mwezi ya kale.

Wataalamu wengi kidogo huelekea kukubali milima ya Ruwenzori. Milima hii iko karibu na maziwa makubwa ambako mto Nile unatoka; vilele vya juu vina theluji. Mlima wa Kilimanjaro una theluji lakini iko mbali na maziwa ya chanzo cha Nile. Milima ya Ethiopia peye asili ya Nile ya buluu haina theluji ya kudumu.

Zaidi ya hapo hakuna uhakika kwa sababu milima ya juu iko karibu na maziwa yote kwenye chanzo cha mto Nile.
Nile
historia ya Afrika
Akira Kurosawa

Akira Kurosawa (23 Machi 1910 – 6 Septemba 1998) alikuwa mwongozaji wa filamu wa Japani. Filamu nyingi za Kurosawa zilikuwa maarufu sana nchini humo na kupendwa na watu wengi duniani kote.

Viungo vya nje 

 

Waongozaji Filamu wa Japani
Waliozaliwa 1910
Waliofariki 1998
Peter Jackson

Peter Robert Jackson (amezaliwa 31 Oktoba 1961, mjini Pukerua Bay) ni mwongozaji filamu wa Kinyusiland. Anafahamika zaidi kwa kuongoza mfululizo wa filamu ya The Lord of the Rings.

Mnamo mwaka wa 2003, Jackson alishinda tuzo ya Academy kwa kuongoza filamu ya The Lord of the Rings: The Return of the King.
Vilevile anafahamika kwa kuitengeneza upya filamu ya King Kong ya mwaka 2005. Jackson alizaliwa katika mji wa Pukerua Bay, New Zealand, na ni mtoto pekee wa mzee Bill na Joan Jackson, ambao wote walikuwa wahamiaji kutoka nchi ya Uingereza.

Filamu alizoongoza 
 Bad Taste (1987)
 Meet the Feebles (1989)
 Valley of the Stereos (1992) (filamu fupi)
 Braindead (a.k.a. Dead Alive) (1992)
 Heavenly Creatures (1994)
 Forgotten Silver (1995) - mockumentari
 The Frighteners (1996)
 The Lord of the Rings: The Fellowship of the Ring (2001)
 The Lord of the Rings: The Two Towers (2002)
 The Lord of the Rings: The Return of the King (2003)
 King Kong (2005)
 The Lovely Bones (2007) (Ishatangazwa)
 Halo (2008) - Mwandaaji mkuu (Ishatangazwa)

Viungo vya nje 

 
 The official Peter Jackson fanclub
 In-depth interview about King Kong and future projects 
 Peter Jackson's trip from splatstick to RAF
 Interview of Charlie Rose with Peter Jackson in 2002 
 Another Interview of Charlie Rose with Peter Jackson in 2006 

Waongozaji Filamu wa New Zealand
Waliozaliwa 1961
Watu walio hai
Sandra Bullock

Sandra Annette Bullock (amezaliwa tar. 26 Julai 1964) ni mwigizaji filamu wa Kiamarekani. Ameanza kujibebea umaarufu kunako miaka ya 1990, baada ya kuigiza katika moja ya sehemu ya filamu zilizopata mafaniko makubwa - Speed na While You Were Sleeping.

Baafa ya hapo, akawa miongoni mwa waigizaji filamu wenye kuheshimika, hasa baada ya kucheza filamu iliyochezwa mwaka wa 2004 - Crash. Ni miongoni mwa wanamama tajiri wa 14 ambao waigizaji-mashuhuri  wanaomiliki zaidi au chini ya milioni 85 za Kimarekani.

Filamu alizoigiza

Marejeo 
 https://web.archive.org/web/20071001000511/http://www.hollywoodreporter.com/hr/search/article_display.jsp?vnu_content_id=1003531373
 http://www.variety.com/article/VR1117951828.html?categoryid=13&cs=1&query=Sandra+Bullock 
 http://www.variety.com/article/VR1117951828.html?categoryid=13&cs=1&query=Sandra+Bullock 
 http://www.hollywoodreporter.com/hr/search/article_display.jsp?vnu_content_id=1003495873

Viungo vya nje 
 
 Chris' Famous Sandra Bullock Page 
 Sandra Bullock Central Fan Community 
 

Waigizaji filamu wa Marekani
Waliozaliwa 1964
Watu walio hai
Eliza Dushku

Eliza Patricia Dushku (amezaliwa tar. 30 Desemba 1980)  ni mwigizaji wa tamthilia za TV na filamu kutoka nchini Marekani. Ameonekana katika filamu nyingi tu za Hollywood, filamu hizo ni True Lies, The New Guy, Bring It On, na Wrong Turn.

Vilevile ni anafahamika zaidi kwa kushiriki katika mfululizo wa vipindi vya televisheni, Buffy the Vampire Slayer na Angel as Faith. Pia alikuwa mwusika mkuu katika katika mfululizo wa kipindi cha tevisheni, maarufu kama Tru Calling.

Wasifu

Maisha ya awali 
Dushku alizaliwa mjini Watertown, Massachusetts. Baba wa Dushku alikuwa Mwalbania-Mwamerika na mamake alikuwa Mdenmark asilia. Alikulia katika dhehebu la Mormon, ambalo mamake ndilo alilokuwa anaamini, lakini yeye hakujiweka karibu sana na dhehebu hilo. Ana ndugu watatu wa kiume, Aaron, Benjamin (amezaliwa 5 Februari 1976), na Nathan (amezaliwa 8 Juni 1977, mjini Boston, Massachusetts), wa mwisho wake nae vilevile mwigizaji na mwanamitindo. Wazazi wake na Dushku walitarikiana tangu Dushku akiwa yungali bado mchanga.

Maisha binafsi 
Dushku kwa sasa anaishi mjini Los Angeles, California.

Filamu alizoigiza 
 That Night (1992) - Alice Bloom
 This Boy's Life (1993) - Pearl
 Fishing With George (1994)
 True Lies (1994) - Dana Tasker
 Bye Bye Love (1995) - Emma Carlson
 Journey (1995, TV) - Cat
 Race the Sun (1996) - Cindy Johnson
 Bring It On (2000) - Missy Pantone
 Jay and Silent Bob Strike Back (2001) - Sissy
 Soul Survivors (2001) - Annabel
 The New Guy (2002) - Danielle
 City by the Sea (2002) - Gina
 Wrong Turn (2003) - Jessie Burlingame
 Punk'd (2003) - Herself
 The Kiss (2003) - Megan
 The Last Supper (2006) - Waitress
 Yakuza (2006, Video Game) - Yumi Sawamura (voice)
 On Broadway (2007) - Lena Wilson
 Nobel Son (2007) - Sharon "City" Hall
 Open Graves (2007) - Erica
 The Alphabet Killer (2007) - Megan Paige
 Bottle Shock (2008)
 Sex and Breakfast (2008) - Renee

Vipindi vya televisheni 
 Buffy the Vampire Slayer (1998-1999, 2000, 2003 recurring) - Faith Lehane (sinema 20)
 Angel (2000, 2003 guest appearances) - Faith Lehane (sinema 6)
 King of the Hill (2002) - Jordan (voice) in episode 'Get Your Freak Off'
 Tru Calling (2003-2005) - Tru Davies (sinema 27 )
 Reading Rainbow (2005 guest appearance) - Mwandishi wa sinema 'Unique Monique'
 That '70s Show (2005 guest appearance) - Sarah
 Nurses (2007) - Eve Morrow (Pilot)
 Ugly Betty (2007 mgeni mwalikwa) - halijulikani
 Dollhouse (2008) - Echo

Marejeo 
 http://www.truefan-eliza.com/judy.html 
 http://www.maximonline.com/articles/index.aspx?a_id=4046&src=fc 
 http://movies.about.com/library/weekly/aa050202b.htm 
 http://moviesblog.mtv.com/2007/05/15/eliza-dushku-joins-the-force-for-alphabet-killer/
 http://www.eonline.com/gossip/kristin/detail/index.jsp?uuid=972f7d73-e0a2-43ea-abad-0abf6afba1f3

Viungo vya nje 

 

Waigizaji filamu wa Marekani
Waliozaliwa 1980
Watu walio hai
Baraka Makaba

Baraka Kilala Makaba (amezaliwa tar. 8 Mei 1978) ni mtayarishaji wa filamu kutoka nchini Tanzania. Filamu ambazo ametayarisha ni, Pete Almasi, Operesheni Surrender, True Faith na Omorion.

Watayarishaji Filamu wa Tanzania
Waliozaliwa 1978
Watu walio hai
Bonde la Ufa la Afrika ya Mashariki

Bonde la Ufa la Afrika ya Mashariki (Kiing. East African Rift Valley) ni maumbile ya kijiolojia yanayoanza katika Mashariki ya Kati na kuendelea hadi Msumbiji. Ni kati ya maajabu makubwa ya dunia. Ufa huu ulitengenezwa miaka milioni 25 iliyopita kutokana na mwendo wa mabamba ya gandunia ya Afrika na Uarabuni. Mwendo huu umesababisha pia farakano ndani ya bamba la Afrika na wataalamu huamini kuwa Afrika ya Mashariki iko katika mwendo wa kuachana na Afrika kwa jumla.

Ueneaji 

Bonde la Ufa la Afrika ya Mashariki lina urefu wa kilomita 6,000 kuanzia chanzo chake katika Jordan hadi mwisho wake upande wa kusini katika Msumbiji. Upana wake ni kati ya kilomita 30 na zaidi ya 100; kina chake ni kati ya mita mia kadhaa hadi maelfu.

Sehemu ya Asia ya Magharibi 
Upande wa kaskazini ufa unaanza kwenye mpaka wa Syria na Lebanoni ukionekana katika uwanja wa Beka'a kati ya milima ya Lebanoni na milima ya Lebanoni ndogo. 

Bonde hilo linaendelea katika mabonde ya mto Yordani na Wadi Araba hadi kuingia katika Ghuba ya Akaba na Bahari ya Shamu.

Sehemu ya Uhabeshi 
Ufa unaonekana tena upande wa Afrika kwenye Pembetatu ya Afar mpakani mwa Eritrea, Jibuti na Ethiopia. Hapa ufa umegawanyika. Mkono moja unaelekea mashariki-kaskazini katika Ghuba ya Aden. 

Mkono mkuu umepasua nyanda za juu za Ethiopia na nyanda za juu za Somalia ukielekea kusini. Mto Awash unafuata sehemu ya kaskazini ya bonde hili. Katika sehemu ya kusini kuna maziwa kama ziwa Abaya.

Kugawanyika katika Kenya 
Mpakani mwa Ethiopia na Kenya, bonde la ufa lajigawa kuwa na mikono miwili.

Mkono wa mashariki 
Mkono wa mashariki unaonekana katika ziwa Turkana na kuelekea kusini. Karibu na Nairobi unatokea kama bonde kubwa lenye kina kikubwa. Maziwa mengine ni maziwa kama Baringo, Bogoria, Elementaita, Nakuru na Naivasha. 

Mpakani na Tanzania kuna maziwa ya magadi kama Ziwa Natron. Ndani ya Tanzania baada ya kupita mlima Kilimanjaro bonde lapanuka hadi kutotambulika tena kwa macho. Kwenye uwanja wa Usangu linaonekana tena kama bonde lenye safu za milima kando. Mjini Mbeya mkono huu unakutana tena na mkono wa mashariki na kuendelea pamoja katika ziwa Nyasa.

Mkono wa magharibi 
Mkono wa magharibi huonekana vizuri kuanzia ziwa Albert na kuendelea katika maziwa ya Edward, Kivu, Tanganyika na Rukwa. Mbeya unakutana na mkono wa mashariki.

Kando ya ufa kuna milima ya juu yenye asili ya kivolkeno kama vile safu za Virunga, Mitumba na Ruwenzori.

Sehemu ya Kusini 
Kusini mwa Mbeya ufa unaendelea katika Ziwa Nyasa halafu katika mabonde ya mto Shire na sehemu ya mwisho wa mto Zambezi hadi kuingia katika Bahari ya Hindi.

Tazama pia 
 Bonde la Ufa
 Mkoa wa Bonde la Ufa

Marejeo

Viungo vya Nje 
 Geographical description
 Small simple-coloured map 
 Maps from the Albertine Rift Programme 

Gandunia
Jiografia ya Afrika
Volkeno
Africa Wiki Challenge 2021 in Tanzania
Ghuba ya Akaba

Ghuba ya Akaba (Kar. Bahr al-'Aqaba; pia: Ghuba ya Eilat) ni mkono wa kaskazini-mashariki ya Bahari ya Shamu. Imetenganisha Bara Arabu na Rasi ya Sinai. Kijiolojia ghuba ni sehemu ya Bonde la Ufa la Afrika ya Mashariki.

Nchi zinazopakana na ghuba hii ni hasa Misri na Uarabuni wa Saudia. Yordani na Israeli zina pwani fupi kwenye ncha ya kaskazini kabisa ya ghuba.

Bandari muhimu ni Akaba upande wa Yordani na Eilat upande wa Israeli pamoja na Taba wa Misri. 

Ghuba inanaza kwenye mlango wa bahari wa Tiran. Urefu kutoka hapa hadi Akaba ni kilomita 175. Upana wa ghuba ni takriban 25 - 30 km. Kina kikubwa ni 127 m.

Ghuba hupendwa na watalii wanaopumzika na kuangalia samaki chini ya maji. Mazingira yake ni hasa jangwa.

Bahari ya Hindi
Bahari ya Shamu
Jiografia ya Misri
Jiografia ya Saudia
Jiografia ya Israel
Jiografia ya Yordani
Beka'a

Beka'a (pia: Beqaa, Biqâ na Becaa; kwa Kiarabu البقاع‎ al-niqāʿ; ilijulikana siku za kale kama Coele-Syria) ni bonde lenye rutuba lililopo mashariki mwa Lebanoni kati ya safu za milima ya Lebanoni na milima ya Lebanoni ndogo . 

Linaanza kaskazini, mpakani wa Syria, na kufuata urefu wote wa Lebanoni likielekea kusini. Urefu wake ni takriban kilomita 120 na upana wake 8-12 km. Mito muhimu ni Orontes (nahr al-asi) upande kaskazini na mto Litani upande wa kusini. 

Kijiolojia ni sehemu ya kaskazini ya Bonde la Ufa la Afrika ya Mashariki likiendelea upande wa kusini katika bonde la mto Yordani.

Ni eneo muhimu zaidi kwa kilimo nchini Lebanon. Kuna kilimo cha mboga wa majani aina nyingi. Viwanda pia vipo vingi eneo hilo vinavyohusiana na kilimo.

Miji muhimu ni Zahlé na Baalbek.

Historia
Awali kipindi cha zama za chuma bonde la Beqaa kwa jumla lilikaliwa na Wafoinike - wakiongea na jamii na makabila. Bonde hilo lilikuwa kituo cha falme za Waarama katika karne ya 11. iligeuzwa kuwa kituo cha kabila na makabila ya Waarama, na kisha wakaanzisha mfumo wa usambazaji maji wa Damascus kwa kujenga mifereji na mahandaki ambayo yaliongeza ufanisi wa mto Barada.

Marejeo 
 
 
Jiografia ya Lebanoni
Africa Wiki Challenge 2021 in Tanzania
Capercaillie (band)

Capercaillie ni bendi ya muziki ya Kiskoti.  Ilianzishwa na Donald Shaw na Karen Matheson. Walitoa albamu wa kwanza mwaka 1984.  Wanaimba kwa Kiingereza na Kiskoti.

Utamaduni wa Uskoti
Ukanda wa Gaza

Ukanda wa Gaza ni eneo dogo kwenye mwambao wa Mediteranea ya Mashariki lililopo sehemu ya Mamlaka ya Kitaifa ya Palestina ya Palestina. Lina urefu wa kilomita 40 na upana kati ya km 6 na 14. Eneo lote halizidi km² 360. Gaza imepakana na Bahari ya Kati halafu nchi za Israel (upande wa mashariki na kaskazini) na Misri (upande wa kusini-magharibi). Israeli inatenganisha Gaza na maeneo upande wa magharibi ya mto Yordani yaliyo pia chini ya mamlaka ya Palestina.

Ni kati ya maeneo yenye msongamano mkubwa wa watu likiwa na wakazi milioni 1.4 yaani zaidi ya watu 4,100 kwa km².

Mji mkubwa ni Gaza.

Historia
Ukanda huu ni kati ya mabaki ya Palestina ya Kiingereza yasiyotwaliwa na Israeli wakati wa vita ya Kiarabu-Kisraeli ya 1948 na kuwa kimbilio kwa wakimbizi wengi Wapalestina waliowahi kukaa katika sehemu zilizopata kuwa za Israeli. Kati ya miaka 1948 hadi 1967 ulitawaliwa na Misri. Tangu vita ya siku sita ya 1967 ulikuwa chini ya Israeli. 

Tangu mwaka 1994 ulikabidhiwa kwa mamlaka ya Palestina lakini Israeli iliendelea kuwa na vijiji vya Waisraeli na vituo vya kijeshi ndani yake. Mapigano ya intifada yaliongezeka kuwa makali na kusababisha vifo vingi. Tangu mwaka 2005 Israeli iliondoa wakazi na wanajeshi wake wote. 

Baada ya uchaguzi wa 2006 chama cha Hamas chini ya Ismael Haniya kilipata kura nyingi na kushika serikali ya Palestina. Farakano kati ya Hamas na Fatah wa rais Mahmud Abas liliongezeka hadi Hamas kuchukua mamlaka yote katika Gaza kwa nguvu ya silaha mwezi wa Juni 2007. Tangu mwezi ule Gaza iko chini ya serikali ya Hamas lakini maeneo mengine yako chini ya mamlaka ya rais Abas. 

Hali ya maisha ya wakazi wake ni ngumu. Israeli imefunga mipaka na kuzuia wakazi wa Gaza wasitoke nje kwa sababu wanamgambo Wapalestina wanaendelea kurusha roketi ndogo kutoka Gaza kwenda Israeli. Kutokana na kufungwa kwa mipaka yote uchumi ni duni: hakuna ajira. Hata huduma za msingi kama vile maji na umeme zinavurugika kabisa.

Viungo vya nje

Palestina
Miji ya Biblia
Illinois

Illinois ni jimbo la kujitawala la Maungano ya Madola ya Amerika au Marekani. Ilikuwa jimbo la Marekani tangu 1818. Iko katika magharibi ya kati ya nchi ikipakana na majimbo ya Wisconsin, Iowa Missouri, Kentucky na Indiana. Upande wa kaskazini - mashariki imepakana na Ziwa Michigan.

Eneo la jimbo ni 140,998 km² likiwa na wakazi 12,831,970 hivyo kuna msongamano wa watu 86.27/km². Idadi kubwa hukaa katika rundiko la jiji la Chicago penye wakazi milioni 9.

Mji mkuu ni Springfield lakini mji mkubwa ni Chicago. Kwa miji mingine angalia Orodha ya miji ya Illinois.

Watu kutoka Illinois 
 Rais wa 16 wa Marekani Abraham Lincoln
 Rais wa 18 wa Marekani Ulysses S. Grant
 Rais wa 40 wa Marekani Ronald Reagan
 Mchoraji na mkurugenzi wa filamu Walt Disney
 Hillary Clinton seneta wa New York na mke wa rais Bill Clinton
 Rais wa 44 wa Marekani Barack Obama alikuwa seneta wa Illinois kabla ya kuwa rais.

 
Majimbo ya Marekani
Tandawala

Tandawala ni ndege wakubwa wa familia ya Otididae. Tandawala kaskazi mkubwa ni ndege mkubwa kabisa duniani ambaye anaweza kuruka angani. Ndege hawa wana shingo refu, miguu mirefu na vidole vikubwa. Wakati wa majira ya kuzaa madume wana manyoya ya kuvutia na hufanya mikogo ya kubembeleza jike. Wanatokea kanda kavu za Afrika, Ulaya na Asia. Hula mbegu, wadudu na mijusi na hutaga mayai 2-5 chini.

Spishi za Afrika
 Afrotis afra, Tandawala Mweusi (Southern Black Korhaan)
 Afrotis afraoides, Tandawala Mabawa-meupe (Northern Black Korhaan au White-quilled Bustard)
 Ardeotis arabs, Tandawala Arabu (Arabian Bustard)
 Ardeotis kori, Tandawala Mkubwa (Kori Bustard)
 Chlamydotis undulata, Tandawala Kaba (Houbara Bustard)
 Eupodotis caerulescens, Tandawala Buluu (Blue Korhaan)
 Eupodotis humilis, Tandawal Mdogo (Little Brown Bustard)
 Eupodotis rueppellii, Tandawala wa Rüppell (Rüppell's Korhaan)
 Eupodotis senegalensis, Tandawala Tumbo-jeupe (White-bellied Bustard)
 Eupodotis vigorsii, Tandawala wa Karuu (Karoo Korhaan)
 Lissotis hartlaubii, Tandawala wa Hartlaub (Hartlaub's Bustard)
 Lissotis melanogaster, Tandawala Tumbo-jeusi (Black-bellied Bustard)
 Lophotis gindiana, Tandawala Kishungi-hudhurungi (Buff-crested Bustard)
 Lophotis ruficrista, Tandawala Kishungi-chekundu (Red-crested Bustard)
 Lophotis savilei, Tandawala wa Savile (Savile's Bustard)
 Neotis denhami, Tandawala Machaka (Denham’s or Stanley's Bustard)
 Neotis heuglinii, Tandawala wa Heuglin (Heuglin's Bustard)
 Neotis ludwigii, Tandawala wa Ludwig (Ludwig's Bustard)
 Neotis nuba, Tandawala Nubi (Nubian Bustard)
 Otis tarda, Tandawala Kaskazi Mkubwa (Great Bustard)
 Tetrax tetrax, Tandawala Kaskazi Mdogo (Little Bustard)

Spishi za mabara mengine
 Ardeotis australis (Australian Bustard)
 Ardeotis nigriceps (Great Indian Bustard)
 Chlamydotis macqueenii (Macqueen's Bustard)
 Houbaropsis bengalensis (Bengal Florican)
 Sypheotides indicus (Lesser Florican)

Picha

Tandawala na jamaa
Chamchanga

Chamchanga ni ndege wa jenasi mbalimbali katika familia ya Scolopacidae. Chamchanga tumbo-jeupe huitwa kiulimazi kwa kawaida. Ndege hawa ni weusi au kahawia na weupe, na wana domo refu na miguu mirefu na myembamba. Huonekana kandi ya bahari, viziwa au mito ambapo hukamata wadudu, gegereka hata samaki wadogo. Hutaga mayai 3-5 ardhini mahali majimaji.

Spishi za Afrika 
 Actitis hypoleucos, Chamchanga Tumbo-jeupe au Kiulimazi (Common Sandpiper)
 Tringa erythropus, Chamchanga Madoa (Spotted Redshank)
 Tringa flavipes, Chamchanga Miguu-njano (Lesser Yellowlegs)
 Tringa glareola, Chamchanga-mtoni (Wood Sandpiper)
 Tringa nebularia, Chamchanga Miguu-kijani (Common Greenshank)
 Tringa ochropus, Chamchanga Kijani (Green Sandpiper)
 Tringa stagnatilis, Chamchanga-wangwa (Marsh Sandpiper)
 Tringa totanus, Chamchanga Miguu-hina au Kiguuhina (Common Redshank)
 Xenus cinereus, Chamchanga Kijivu (Terek Sandpiper)

Spishi za mabara mengine 
 Actitis macularius (Spotted Sandpiper)
 Tringa brevipes (Grey-tailed Tattler) – zamani Heteroscelus brevipes
 Tringa guttifer (Nordmann's au Spotted Greenshank)
 Tringa incana (Wandering Tattler) – zamani Heteroscelus incanus
 Tringa melanoleuca (Greater Yellowlegs)
 Tringa semipalmata (Willet) – zamani Catoptrophorus semipalmatus
 Tringa solitaria (Solitary Sandpiper)

Picha 

Vitwitwi na jamaa
Boris Yeltsin

Boris Nikolayevich Yeltsin () (kwa herufi za Kirusi huita:Бори́с Никола́евич Е́льцин) (1 Februari 1931 - 23 Aprili 2007) alikuwa rais wa kwanza wa Urusi baada ya mwisho wa ukomunisti. Alitumikia taifa la Urusi kuanzia mwaka 1991 hadi 1999. Mikhail Gorbachev, alimtangulia Boris, wakati huo Urusi iliitwa Umoja wa Kisovyeti.  Vladimir Putin amekuja baada ya Boris. Boris Yeltsin alikufa kwa ugonjwa wa moyo mnamo tarehe 23 Aprili mwaka 2007.

Viungo vya nje 
 Obituary and public tributes on Lasting Tribute 
 CNN Cold War — Profile: Boris Nikolayevich Yeltsin 
 Death of a Bear- Hammernews
 The Good Czar The Strange Nobility of Boris Yeltsin
 

Wanasiasa wa Urusi
Waliozaliwa 1931
Waliofariki 2007
New South Wales

Welisi Mpya Kusini () ni moja kati ya majimbo ya Australia. Pia ni moja kati ya majimbo makongwe katika Australia. Kati ya majimbo yote ya Australia, New South Wales ndiyo inayoongoza kwa kuwa na idadi kubwa ya watu. Mji mkuu wa New South Wales ni Sydney. Sydney ni mji mkubwa kabisa katika Australia. 

Mji wa Sidney ulianzishwa mnamo mwaka 1788 kama kituo cha wafungwa kutoka Uingereza waliopelekwa hapa badala ya magereza ya nyumbani. 

Wakazi wa New South Wales wanaitwa Wawelsh au Welshman (Kiing.

Jina la jimbo limetokana na mpelelezi Mwingereza James Cook aliyekuwa Mzungu wa kwanza wa kupitia pwani hili na na kulitolea jina la "New South Wales" kwa heshima ya Welisi ambayo ni nchi jirani ya Uingereza ndano ya Ufalme wa Muungano kwenye kisiwa cha Britania.

Jiografia

Viungo vya nje
 Australia - Map of South East Australia from Geoscience Australia 
 NSW Official State Website
 NSW Parliament 
 NSW Police
 NSW State Law
 NSW State Library - History of Our Nation 
 NSW Weather and Sydney Weather 
 NSW Directory  - from the Open Directory Project

Usafiri

Barabara 
 Hume Highway 
 Princes Highway 
 Pacific Highway 
 New England Highway 
 Federal Highway 
 Sturt Highway 
 Newell Highway 
 Great Western Highway 

New South Wales
Majimbo ya Australia
Jodie Foster

Alicia Christian Foster (amezaliwa tar. 19 Novemba 1962) anafahamika zaidi kama  Jodie Foster, ni mwigizaji wa filamu wa Kimarekani. Foster ameshiriki katika filamu nyingi tu kama vile Bugsy Malone, Taxi Driver, The Silence of the Lambs na Panic Room. Foster pia ni mwongozaji na mtayarishaji wa filamu. Vilevile amewahi kushinda tuzo nyingi ikiwemo na ya Oscars.

Filamu alizoigiza

Viungo vya nje 
 
 
 
 Jodie Foster: Given leadership award 

Waigizaji filamu wa Marekani
Waongozaji Filamu wa Marekani
Watayarishaji Filamu wa Marekani
Waliozaliwa 1962
Watu walio hai
Shemasi

Shemasi (kutoka neno la Kiarabu; kwa Kigiriki: διάκονος, diákonos maana yake "mtumishi", "msaidizi", "mhudumu", au "mjumbe".) ni kiongozi wa Kanisa anayeunganisha wenye daraja za juu na walei. 

Hii ni kwa sababu ushemasi ni daraja ya tatu na ya mwisho katika Kanisa Katoliki na madhehebu mengine kadhaa ya Ukristo. Unatolewa na Askofu kwa kumwekea muumini mikono na kumuombea ili atoe vizuri huduma ya Neno la Mungu, ya liturujia na ya matendo ya upendo. Unaweza kutolewa kwa namna ya kudumu au kama hatua ya kuelekea daraja ya upadri.

Katika Kanisa la Moravian ushemasi ni ngazi ya kwanza ya uchungaji.

Katika historia ya Kanisa mashemasi waliotoa mchango mkubwa, mara nyingi kwa kukamilisha ushuhuda wao kwa kumfia Yesu.

Kati yao maarufu zaidi ni Laurenti Mfiadini, Efrem wa Syria, na Fransisko wa Asizi.

Katika Biblia
Imezoeleka kusema ushemasi ulianzishwa na Mitume walipoweka viongozi saba wenye kusema Kigiriki kuwasaidia katika kuongoza Kanisa la Yerusalemu. Wa kwanza wao alikuwa Stefano . Hata hivyo wataalamu wengine wanasema hao saba hawakuwa mashemasi tu.

Kwa vyovyote cheo cha ushemasi kinazungumziwa na Agano Jipya, hasa katika Nyaraka za Kichungaji, Mtume Paulo anapotaja sifa za shemasi (1Tim 3:1-13).

Tanbihi

Viungo vya nje

Viongozi wa Kikristo
Kanisa
Kanisa Katoliki
Kasisi

Kasisi ni jina lenye asili ya Kiarabu linalotumika kwa mtu mwenye daraja takatifu ya pili katika madhehebu kadhaa ya Ukristo, ambapo wengi wanapendelea neno padri au mchungaji. 

Pamoja na matumizi tofauti ya majina, mara nyingi mtazamo wa imani kuhusu vyeo hivyo ni tofauti zaidi.

Ukristo
Kanisa
Auckland

Auckland ni mji mkubwa kabisa katika nchi ya New Zealand. Mji wa Auckland una idadi ya wakazi wapatao milioni 1.4 (makisio). Kwa kipindi kifupi katika historia ya New Zealand, mji wa Auckland ulikuwa mji mkuu kabla hauja amishiwa katika mji mkuu mwingine wa sasa wa Wellington.

Viungo vya nje 
 Auckland - Visitor-oriented official website
 Auckland.Wiki  - Wiki about Auckland not affiliated with Wikipedia

 Maps and aerial photos
 Auckland Street Map (from Wises.co.nz)
 Auckland Street Map  (from Zoomin.co.nz)
 Maps & Aerial Photos  (from the ARC map website - go to 'General Regional Information' (opens interactive map with aerial layer)

Miji ya New Zealand
New Zealand
Sululu

Sululu ni ndege wa jenasi mbalimbali katika familia ya Scolopacidae. Hata jenasi Numenius huitwa sululu, lakini jina membe linastahabiwa. Ndege hawa wana rangi zilizofifia na hawaonekani rahisi wotoni. Huruka tu wakati mtu anapowakaribia sana. Wana miguu mifupi na mdomo mrefu. Wapenda mahali majimaji na hula wadudu na nyungunyungu. Wakati wa majira ya kuzaa dume hufanya mkogo wa kubembeleza jike akishuka ghafla angani na kusabibisha manyoya maalum ya mkia kutoa uvumi kubwa. Hujenga tago kwa manyasi linalofichwa sana na jike huyataga mayai 3-4.

Spishi za Afrika
 Gallinago gallinago, Sululu wa Ulaya (Common Snipe)
 Gallinago macrodactyla, Sululu wa Madagaska (Madagascar Snipe)
 Gallinago media, Sululu Mkubwa (Great Snipe)
 Gallinago nigripennis, Sululu wa Afrika (African Snipe)
 Gallinago stenura, Sululu Mkia-chembe (Pin-tailed Snipe)
 Lymnocryptes minimus, Sululu Mdogo (Jack Snipe)
 Scolopax rusticola, Sululu Utosi-miraba (Eurasian Woodcock)

Spishi za mabara mengine
 Coenocorypha aucklandica (Subantarctic Snipe)
 Coenocorypha a. aucklandica (Auckland Island Snipe)
 Coenocorypha a. meinertzhagenae (Antipodes Island Snipe)
† Coenocorypha barrierensis (North Island Snipe) imekwisha sasa
† Coenocorypha chathamica  (Forbes' Snipe) imekwisha sasa
 Coenocorypha huegeli (Snares Snipe)
† Coenocorypha iredalei (South Island Snipe) imekwisha sasa
† Coenocorypha miratropica  (Viti Levu Snipe) imekwisha sasa
 Coenocorypha pusilla (Chatham Snipe)
 Coenocorypha sp. (Campbell Snipe) – spishi au spishi ndogo mpya ambaye hajafafanishwa
† Coenocorypha sp. (New Caledonia Snipe) imekwisha sasa
† Coenocorypha sp. (Norfolk Island Snipe) imekwisha sasa
 Gallinago andina (Puna Snipe)
 Gallinago delicata (Wilson's Snipe)
 Gallinago hardwickii (Latham's Snipe)
 Gallinago imperialis (Imperial Snipe)
 Gallinago jamesoni (Andean Snipe)
 Gallinago megala (Swinhoe's Snipe)
 Gallinago nemoricola (Wood Snipe)
 Gallinago nobilis (Noble Snipe)
 Gallinago paraguaiae (South American Snipe)
 Gallinago solitaria (Solitary Snipe)
 Gallinago stricklandii (Fuegian Snipe)
 Gallinago undulata (Giant Snipe)
 Limnodromus griseus (Short-billed Dowitcher)
 Limnodromus scolopaceus (Long-billed Dowitcher)
 Limnodromus semipalmatus (Asiatic Dowitcher)
 Scolopax bukidnonensis (Bukidnon Woodcock)
 Scolopax celebensis (Sulawesi Woodcock)
 Scolopax minor (American Woodcock)
 Scolopax mira (Amami Woodcock)
 Scolopax rochussenii (Moluccan Woodcock)
 Scolopax rosenbergii (New Guinea Woodcock)
 Scolopax saturata (Javan Woodcock)

Picha

Vitwitwi na jamaa
Alfred Deakin

Alfred William Deakin (3 Agosti 1856 - 7 Oktoba 1919) alikuwa Waziri Mkuu wa pili wa Australia.

Alizaliwa mjini Fitzroy, Melbourne, Australia. Kunako miaka ya 1890 aliisaidia Australia kuifanya kuwa nchi. Hapo awali alikuwa Jaji Mkuu, wakati huo Bw. Edmund Barton ndiyo alikuwa Waziri Mkuu, baada ya hapo Bw. Deakin akashika madaraka hayo baada ya Bw. Barton kuondoka madarakani. Deakin alikuwa Waziri Mkuu mara tatu. Serikali yake ilizanzisha fedha za Kiaustralia na jeshi la maji (navy).

Viungo vya nje 
 Alfred Deakin  - Australia's Prime Ministers / National Archives of Australia 
 Guide to the papers of Alfred Deakin held and selectively digitised by the National Library of Australia
 Alfred Deakin Prime Ministerial Library
 Deakin University

Waliozaliwa 1856
Waliofariki 1919
Mawaziri Wakuu wa Australia
Mnara wa Eiffel

Mnara wa Eiffel (kwa Kifaransa: Tour Eiffel) ni jengo mashuhuri la mji wa Paris nchini Ufaransa.

Mnara huu ulipokea jina lake kutoka kwa mjenzi wake aliyekuwa mhandisi Alexandre Gustave Eiffel.

Kimo chake ni mita 300 na juu yake kuna antena ya redio jumla ya kimo inafikia mita 324. 

Mnara huu ulijengwa kando ya mto Seine miaka 1887 hadi 1889 kama geti la Maonyesho ya Dunia ya mwaka 1889. 

Mwanzoni watu wa Paris hawakupenda mnara huo: wengine walidai ubomolewe mara moja baada ya maonyesho. Lakini idadi kubwa ya watalii iliufanya kuwa ishara ya mji wa Paris na watu walianza kuuzoea. 

Kati ya miaka 1889–1930 ilikuwa jengo kubwa la dunia nzima.
 
Mwaka 1906 mnara uliwezesha mawasiliano ya kwanza kwa simu hewa kati ya Ulaya na Marekani kuvukia Atlantiki kwa sababu ya kimo chake kikubwa. Wanajeshi walikuwa na kituo cha mawasiliano ya simu mnarani.

Kila mwaka hutembelewa na wageni milioni sita wanaoipanda kwa kutumia ngazi 1,665.

Viungo vya nje 
 Tovuti rasmi ya Mnara wa Eiffel
 Picha za Mnara wa Eiffel
 Video za Mnara wa Eiffel 

Paris
Eiffel
Anno Domini

Anno Domini (maneno ya Kilatini yanayomaanisha: "Mwaka wa Bwana"; kifupi: AD au A.D.) ni namna ya kutaja miaka katika kalenda ama Kalenda ya Gregori au Kalenda ya Juliasi. 

Jina kamili ni "Anno Domini Nostri Jesu Christi" (Mwaka wa Bwana wetu Yesu Kristo) likirejea idadi ya miaka tangu kuzaliwa kwake Yesu Kristo.

Katika lugha ya Kiingereza ni njia ya kawaida ya kutaja miaka kama "AD" (ambayo ni sawa na matumizi ya BK) au "BC" yaani "before Christ" (tazama KK); ni pia kawaida katika maandiko ya kihistoria yanayotumia lugha ya Kilatini.

Kalenda
Historia
Kitabu

Kitabu (kutoka Kiarabu كتاب, kitabun) ni mkusanyo wa kurasa zilizofungwa pamoja kwa njia ya kudumu. Siku hizi kitabu kimekuwa hasa mkusanyo wa kurasa za karatasi zilizochapishwa.

UNESCO imetoa elezo kuwa kitabu ni tangazo kwa umma lililochapishwa lenye kurasa zisizopungua 49. 

Lakini kuna pia vitabu vyenye kurasa tupu vitakavyoandikwa kwa mkono. 

Hadi karne ya 15 BK vitabu vyote viliandikwa kwa mkono kwa kutumia kalamu; kwa sababu hii vilikuwa vichache na bei ilikuwa juu. 

Johannes Gutenberg alibuni mashine ya kuchapisha vitabu iliyofanikiwa na kurahisisha vitabu sana.

Siku hizi vitabu hutolewa pia kwa njia ya mtandao au CD kama vitabu pepe.

Kitabu kilichochapishwa mara nyingi zaidi duniani ni Biblia ya Kikristo: imetolewa katika nakala bilioni 5-6 hivi.

Viungo vya nje 
 WikiHow article on How to read a Book
 Google Book Search (Beta)
Aral (ziwa)

Ziwa Aral (kwa Kikazakhi: Арал теңізі Aral tengizi, kwa Kiuzbeki: Orol dengizi, kwa Kirusi: Аральскοе мοре Aralskoye more) ni ziwa la Asia ya Kati, mpakani mwa Kazakhstan na Uzbekistan.

Hadi mwaka 1960 lilikuwa na eneo la maji la km² 68,000, lakini limepungua hadi kubaki na km² 17,160 pekee mwaka 2004. Tangu 1987 kupungua kwa maji kulisababisha ugawaji wa ziwa katika sehemu mbili upande wa kaskazini na upande wa kusini ambazo haziunganiki tena.

Mito mikubwa inayoingia na kubeba maji yake ni Amu Darya na Syr Darya na mito hii ilitumiwa katika mipango ya Umoja wa Kisovyeti kwa umwagiliaji wa mashamba makubwa ya pamba na mazao mengine. Miradi hiyo iliyoanzishwa katika mazingira yabisi iliendelea kwa miaka 30 hivi hadi kushindikana; maji yamepotea kwa wingi mashambani na katika mifereji kutokana na usimbishaji na kusababisha kupungua kwa mazao. Kiasi cha chumvi ardhini kiliongezeka sana jinsi ilivyo mara nyingi katika miradi ya umwagiliaji ya nchi za joto na kumaliza rutuba ya udongo.

Ziwa halikupokea tena kiasi chake cha maji, hivyo likapungua. Sehemu kubwa za eneo la ziwa la awali zimekuwa jangwa. Maji yaliyobaki yameharibika kutokana na majitaka ya viwanda na mbolea nyingi iliyosukumwa kutoka mashamba mitoni halafu ziwani.

Kuna mradi wa kuokoa angalau sehemu ndogo ya kaskazini. Ukuta ulijengwa kwa shabaha ya kuzuia upotevu wa maji katika jangwa la msingi wa ziwa la kale. Uwiano wa maji yamepanda tena katika sehemu hii ndogo.

Picha

Maziwa ya Uzbekistan
Maziwa ya Kazakhstan
Asia ya Kati
Maziwa ya chumvi
Volga

Volga (kwa Kirusi: Волга) ni mto mrefu kuliko yote ya Ulaya. Mwendo wake kuanzia chanzo hadi mdomo uko nchini Urusi. Urefu wake ni km 3,690. Inanaza kaskazini- magharibi ya Moskva na kupita kwenye tambarare za Urusi ya magharibi. Inaishia kwenye Bahari ya Kaspi kwa kimo cha -28 (chini ya UB) karibu na mji wa Astrakhan. Volga inapokea takriban mito 200 inayoishia humo.

Mto ni njia ya maji muhimu inayounganana na:
 Bahari ya Baltiki kupitia mfereji wa Volga-Baltiki
 Bahari Nyeupe kupitia mfereji wa Baltiki-Bahari Nyeupe
 Bahari Nyeusi na Mediteranea kupitia mfereji wa Volga-Don

Picha

Tazama pia 
 Orodha ya mito ya Urusi

Viungo vya nje

Mito ya Urusi
Bahari Nyeusi
Bahari ya Chumvi

Bahari ya Chumvi (kwa Kiebrania: יָם הַ‏‏מֶ‏ּ‏לַ‏ח‎ yam ha-melaḥ "bahari ya chumvi"; kwa Kiarabu: ألبَحْر ألمَيّت‎ al-bahrᵘ l-mayyit, "bahari ya mauti"; kwa Kiingereza: Dead Sea) ni ziwa lililoko kati ya nchi za Israel, Palestina na Yordani. 

Ziwa liko ndani ya bonde la mto Yordani ambalo ni sehemu ya Bonde la Ufa la Afrika ya Mashariki. Eneo lake ni takriban km² 600. 

Mwambao wa ziwa ni mahali pa chini kabisa kwenye nchi kavu ya dunia: uko mita 400 chini ya uwiano wa bahari. 

Kwa sababu hiyo kuna joto kali linalosababisha maji mengi kugeuka mvuke na kuacha chumvi nyingi: kiasi cha chumvi ni mara tisa kulinganisha na chumvi katika maji ya Bahari ya Kati. 

Kiasi hicho kikubwa cha chumvi kimezuia kuwepo kwa samaki ndani yake; uhai pekee ni aina za bakteria na algae.

Kiasi kikubwa cha chumvi kimesababisha densiti ya maji yake kuwa juu; hivyo binadamu huelea tu katika maji haya, bila ya kuhitaji jitihada yoyote. 

Watalii hupenda kufika huko wakiogelea na kujipakia matope ya ziwa yanayosemekana kuwa na tabia za kuponya magonjwa ya ngozi.

Israel na Yordani zimeanzisha viwanda vinavyosafisha aina mbalimbali za chumvi kwa matumizi ya biashara.

Kwa jumla kiasi cha maji ziwani kimerudi nyuma kwa sababu mto Yordani, ambao ni mto wa pekee unaoingia humo, umehamishwa kwa shughuli za umwagiliaji.

Kuna sababu mbalimbali za kuelezea umaarufu wa bahari hii. 

Kwanza, sifa yake imeenea kutokana na kutajwa sana kwenye Biblia, kitabu kitakatifu cha waumini Wakristo. 

Pili, maji yake ina chumvi nyingi sana ambayo inafanya mtu kuelea anapoingia ndani. Yaani, hii ndiyo bahari pekee ambayo watalii huwakuta wenzao wakisoma gazeti majini bila kuzama. Chumvi yake ni kuanzia mara 8 ikilinganishwa na bahari zingine.

Uchunguzi makini unaonyesha kwamba chumvi kupita kiwango cha kawaida ndiyo sababu ya bahari hii kuwa na jina la kimaajazi, ‘ya kifo’. Hakuna uhai wa mimea wala wanyama unaopatikana katika bahari hiyo. 

Lakini kuna bidhaa za maana zinazowavutia watalii: madini au matope ya Bahari hiyo yanasifika sana kwa sababu yana uwezo wa kutibu magonjwa mbalimbali. 

Kama ilivyo desturi, watalii huzuru bahari hiyo na kuosha miili yao kwa kufaidika na madini hayo. Lakini si lazima mtu azuru Bahari ya Kifo ili apate matibabu kutokana na madini haya. Siku hizi kuna kampuni nyingi ambazo zinayauza kwa bei nafuu. Matope hayo yamebeba ioni ambazo hutoa uchafu na kemikali ambazo huharibu ngozi ya binadamu. Kulingana na mahitaji ya mtu binafsi, madini hayo yaweza kutumiwa peke yake ama pamoja na bidhaa nyingine kama vile mafuta ya ngozi na nywele.

Viungo vya nje 
https://www.researchgate.net/publication/6548248_A_facial_mask_comprising_Dead_Sea_mud
https://floralbeautyspot.com/all-about-dead-sea-mud-mask/

Maziwa ya Israeli
Maziwa ya Palestina
Maziwa ya Yordani
Maziwa ya Biblia
Maziwa ya chumvi
Kleopatra

Kleopatra (69 KK - 30 KK) alikuwa malkia na farao wa mwisho wa Misri. Alizaliwa katika nasaba ya Waptolemaio. Alipata elimu nzuri hadi kusema lugha nyingi kama vile Kikopti, Kiarabu, Kiaramu, Kihabeshi, Kifarsi na Kigiriki kama lugha ya mama.

Malkia na fitina 
Alipokuwa na miaka 18 baba yake Ptolemaio XII aliaga dunia naye akarithi ufalme pamoja na kaka yake aliyekuwa mdogo wa miaka 12. Mwaka 49 KK washauri wa kaka walimfukuza Kleopatra katika ufalme. Alikaa jangwani kati ya makabila yaliyokuwa waaminifu naye hadi kuingia kwa Waroma nchini.

Kleopatra na Caesar 
Mwaka 48 KK vita ya wenyewe kwa wenyewe ya Kiroma ilifika Misri. Pompeius, adui wa Julius Caesar, alikimbilia Misri alipokamatwa na kuuawa na washauri wa mfalme. Julius Caesar mwenyewe alimfuata akajaribu kumaliza fitina ndani ya familia ya Kimisri. Alimpenda Kleopatra akamsaidia kushika ufalme tena. Akazaa naye mtoto aliyeitwa Caesarion (47 KK - 30 KK).

Caesar alirudi Roma na Kleopatra pamoja na mtoto alimfuata mwaka 44 KK na alikuwako Roma wakati wa uuaji wa Caesar akarudi tena Misri.

Mke wa Marcus Antonius 
Katika vita kati ya Marcus Antonius na Octavianus (Augusto wa baadaye) hakushikamana na upande wowote hadi kukutana na Marcus Antonius. Akawa mpenzi wake na Marcus alimfuata Misri walipozaa watoto wawili. Marcus alimwacha nyuma alipoondoka Misri akarudi Roma mwaka 40 KK akapatana na Octavianus na kufunga ndoa na dada yake Octavia.

Mwaka 37 KK alipokuwa mtawala wa nusu ya mashariki ya dola la Roma alirudi kwa Kleopatra akamwoa mwaka 37 KK hata kama kisheria Mroma hakuruhusiwa kuwa na wake wengi. Katika agano lake Marcus aliwapa watoto wa Kleopatra majimbo katika mashariki.

Mwaka 33 KK Marcus Antonius alifarakana na Octavianus. Huyo alitumia nafasi ya kushawishi senati ya Roma kutangaza vita dhidi ya Misri kwa sababu ya majimbo yaliyokabidhiwa mikononi mwa watoto wa Kleopatra.

Mwisho na kifo 
Katika mapigano ya Aktium meli za Octavianus zilishinda; Marcus Antonius alijiua. Baada ya kufika kwa Octavianus nchini Misri malkia alijaribu kupatana naye ikashindikana. Alielewa ya kwamba atapelekwa Roma na kuonyeshwa kama mfungwa mbele ya watu wa mji huo. Hapo aliamua kuaga dunia tarehe 12 Agosti 30 KK. Octavianus alimtafuta pia Caesarion kwa sababu aliogopa mtoto wa Caesar angekuwa hatari kwake akamwua.

Roma ya Kale
Mafarao wa Misri ya Kale
Charles de Gaulle

Charles-André-Joseph-Marie de Gaulle (22 Novemba 1890 - 9 Novemba 1970) alikuwa mwanajeshi, mwanasiasa na Rais wa Ufaransa.

Mwanajeshi 
Alijiunga na jeshi 1908 kabla ya Vita Kuu ya Kwanza ya Dunia. Alikamatwa na Wajerumani wakati wa mapigano ya Verdun na kuwa mfungwa wa vita. Baada ya 1918 aliandika vitabu kadhaa juu ya nadharia ya vita na hasa juu ya mahitaji ya kutumia mitambo ya kisasa jeshini akisisitiza haja ya kutegemea vifaru na ndege za kivita.

Vita Kuu ya Pili 
Wakati wa Vita Kuu ya Pili ya Dunia alikuwa mkuu wa kikosi cha vifaru kwa cheo cha kanali. Akiongoza sehemu ya pekee ya jeshi la Ufaransa iliyofaulu kurudisha mashambulio ya Wajerumani alipandishwa cheo cha jenerali. Wakati serikali ya Ufaransa iliandaa kusimamisha vita alikataa akahamia Uingereza tar. 17 Juni 1940 kwa shabaha ya kuendeleza vita.

Kiongozi wa Ufaransa Huru 
Hapa aliunda kamati ya "Ufaransa Huru" akikusanya wanajeshi Wafaransa walioweza kukimbia Uingereza pamoja na sehemu za jeshi la Ufaransa katika koloni zilizoshirikiana naye badala ya serikali ya Vichy chini ya Jemadari Petain. De Gaulle alikuwa mkuu wa Jeshi Huru la Kifaransa. 

Baada ya uvamizi wa Marekani katika Afrika ya Kaskazini De Gaulle alihamia Algiers na kuunda Kamati ya Ukombozi wa Ufaransa iliyojiita serikali ya muda ya Ufaransa. De Gaulle aliingia 1944 akaamuru kikosi cha Jeshi Huru ya Kifaransa kuingia Paris ili mji ukombolewe na Wafaransa wenyewe.

Kiongozi wa serikali baada ya vita 
Baada ya Vita alikuwa kiongozi wa serikali ya kwanza akashiriki katika majadiliano ya nchi washindi juu ya Ujerumani pamoja na Marekani, Uingereza na Umoja wa Kisovyeti. 20 Januari 1946 akajiuzulu kwa sababu hakupendezwa na fitina ya vyama vya kisiasa serikalini pamoja na mabadiliko ya katiba ya Jamhuri ya Nne ya Ufaransa. Alikaa kwake nyumbani na kuandika vitabu.

Kurudi katika siasa 1958 
1958 alirudi katika siasa wakati wa vita ya kikoloni huko Algeria iliyoangusha serikali. Rais wa taifa alimpa nafasi ya waziri mkuu na bunge lilikubali kumpa madaraka ya dharura. De Gaulle aliandaa katiba mpya iliyoongeza madaraka ya rais ikakubaliwa katika kura ya wananchi hivyo kuunda Jamhuri ya Tano ya Ufaransa.

Rais wa Jamhuri ya Tano 1958-1969 
Katika Novemba 1958 De Gaulle alishinda uchaguzi akachaguliwa na bunge kuwa rais. Alirudishwa mara ya pili 1965 akipigiwa kura na wanachi wote.

Akiwa rais alifuata siasa ya kujitegemea kwa Ufaransa. Alijenga jeshi la kinyuklia na kuiondoa Ufaransa katika ushirikiano wa kijeshi wa NATO hata akiendelea kushiriki kisiasa. Aliondoa Wafaransa katika Algeria na kuwasilisha uhuru wa nchi hiyo 1962. Alijiondoa pia katika koloni nyingine hasa Afrika. 

Katika siasa ya nje alitafuta msimamo wa pekee na Marekani. Alilenga kujenga Umoja wa Ulaya kwa kukaribiana na Ujerumani lakini alizuia Uingereza isiingie.

Baada ya kushindwa katika kura ya wananchi juu ya katiba alijiuzulu 28 Aprili 1969.

Charles de Gaulle aliaga dunia tar. 9 Novemba 1970 akazikwa kwake nyumbani Colombey-les-Deux-Églises.

Waliozaliwa 1890
Wanasiasa wa Ufaransa
Waliofariki 1970
Indira Gandhi

Indira Gandhi (19 Novemba 1917 – 31 Oktoba 1984) alikuwa mwanasiasa wa Uhindi na mwanamke wa kwanza kuwa waziri mkuu wa nchi hiyo.

Indira alizaliwa kama binti wa Jawaharlal Nehru aliyekuwa waziri mkuu wa kwanza wa Uhindi kati ya 1947 hadi 1964. Jina la Gandhi alipokea kwa njia ya ndoa na Firuz Gandhi ambaye hakuwa na uhusiano na Mahatma Gandhi.

Alishirikiana na babake kama karani yake. Mwaka 1955 alikuwa mwenyekiti wa chama tawala cha Congress. Baada ya kifo chake aliingia katika serikali kama waziri akachaguliwa kuwa waziri mkuu 1966 akatawala hadi 1977.

1980 alirudi baada ya uchaguzi akashika uongozi tena. Kipindi cha mwisho kiliona uasi wa kundi la Kalasinga huko Punjab. Indira iliamuru jeshi kuvamia Hekalu ya Kalasinga huko Amritsar ambako waasi wenye silaha walijificha. Baada ya tendo hili Indira aliuawa na walinzi wake waliokuwa Kalasinga.

Baada ya kifo chake, madaraka yalishikiliwa na mtoto wake wa kiume aitwae Rajiv Gandhi, na alikuwa kama waziri mkuu kati ya 1984 hadi 1989. 

Waliozaliwa 1917
Waliofariki 1984
Wanasiasa wa Uhindi
Watu wa Uhindi
Wanawake wa Uhindi
Peter I wa Urusi

Peter I wa Urusi (au Petro Mkuu) alikuwa Tsar yaani Kaisari wa Urusi. Jina lake la Kirusi lilikuwa Пётр Алексеевич Романов, Pyotr Alekseyevitch Romanov. Alizaliwa tarehe 9 Juni 1672 na kufariki tarehe 8 Februari 1725. Ndiye mtawala aliyeingiza Urusi, iliyokuwa na historia ya Kiasia zaidi, katika siasa na utamaduni wa Ulaya.

Petro Mkuu alianza utawala wake mwaka 1689 akiwa na umri wa miaka 17. Mwanzoni alilenga kuimarisha jeshi la Urusi na hasa wanamaji. Akiona ya kwamba mafundi wote wa kujenga meli walitoka Ulaya, hasa Uholanzi, alifunga safari akakaa Uholanzi na kuwa mfanyakazi wa kujenga jahazi kwa miezi minne.

Aliporudi kutoka safari hii alikuwa na wazo la kwamba nchi yake Urusi ilikuwa nyuma sana kulingana na nchi za Ulaya, hivyo alianza mipango mingi ya kuleta maendeleo Urusi. Aliamuru waungwana wote kwenye jumba la kifalme kukata ndevu zao na kuvaa nguo za Kizungu. Alialika mafundi na wataalamu wengi kutoka Ulaya.

Hasa alianza kujenga mji mkuu mpya kwenye mwambao wa Baltiki, yaani katika pembe la magharibi kabisa la milki yake. Mji huo uliitwa Sankt Peterburg ukachukua nafasi ya Moskva kuanzia mwaka 1712 hadi 1918.

Katika vita mbalimbali alivunja nguvu ya Uswidi na kutwaa majimbo mapya ya Estonia na Latvia.

Alibadilisha pia mfumo wa utawala wa Kanisa la Kiorthodoksi la Urusi. Aliondoa cheo cha Patriarka (Askofu Mkuu Kabisa) na badala yake aliunda ofisi ya Sinodi Kuu iliyokuwa mkono wa serikali yake.

Waliozaliwa 1672
Waliofariki 1725
Makaizari wa Urusi
Laura Bush

Laura Bush (jina la kuzaliwa: Laura Lane Welch amezaliwa tar. 4 Novemba 1946 mjini Midland, Texas) ni mke wa rais wa Marekani Bw. George W. Bush. Laura ni mtoto pekee wa mzee Harold Bruce Welch (1912-1995) na Jenna Louise Hawkins (aliz. 1919). Laura na George walikutana na kuoana mnamo mwaka wa 1977. Laura ni mama wa Barbara Bush na Jenna Bush, ambao walizaliwa mapacha mnamo mwaka 1981. Kabla ya kuwa mke wa Rais, Laura alikuwa akifanya kazi ya uwalimu wa shule katika mji wa Dallas na Austin, Texas.

Viungo vya nje 
 
 "The book on Laura Bush" by Dennis B. Roddy, Pittsburgh Post-Gazette 
 "A Laura Bush we don't know" by Eugene Robinson, San Francisco Chronicle

 

Wanawake wa Kwanza wa Marekani
Waliozaliwa 1946
Watu walio hai
Texas
Louis XIV wa Ufaransa

Louis XIV (5 Septemba 1638- 1 Septemba 1715) alikuwa mfalme wa Ufaransa tangu 14 Mei 1643 hadi kifo chake.

Alikuwa mfalme kwa umri wa miaka minne akakabidhiwa madaraka alipotimiza miaka 21.

Louis alilenga kuunganisha mamlaka yote mkononi mwake. Alisimamia shughuli za serikali na mawaziri wote walitakiwa kutoa ripoti moja kwa moja kwake. Alitumia mapato yote ya taifa kama mapato yake mwenyewe akiamua peke yake. Alivunja upinzani wa waungwana na kuimarisha utawala wa serikali kuu katika milki yake. Alijenga uchumi wa nchi na kuendesha siasa ya nje iliyofanya Ufaransa kuwa taifa kiongozi katika Ulaya.

Katika siasa ya ndani alimaliza Sheria ya Nantes ulioruhusu uhuru wa kidini akapiga Uprotestanti marufuku na kudai watu wote wasali katika kanisa katoliki. Waprotestanti Wafaransa 200,000 waliondoka katika nchi wakikimbia Ujerumani hasa Prussia na Uingereza.

Alitumia pesa nyingi kwa ujenzi ya majumba ya kifalme hasa jumba kubwa la Versailles. Alianzisha pia taasisi za sayansi na sanaa. Utamaduni wa Ufaransa ulikuwa kielelezo kwa nchi za Ulaya. 

Katika vita zake alipanusha milki yake kwa kutwaa maeneo yaliyokuwa chini ya Hispania, Ujerumani na Uholanzi. 

Aliacha urithi wa muundo wa utawala ambako mfalme alikuwa sawa na dola na serikali. 

Watawala wa Ufaransa
Waliozaliwa 1638
Waliofariki 1715
Vita ya wenyewe kwa wenyewe

Vita vya wenyewe kwa wenyewe ni vita vinayopigwa ndani ya nchi kati ya vikundi vya taifa moja, tofauti na vita vya kimataifa. 

Kuna aina nyingi jinsi vita ya wenyewe kwa wenyewe inaweza kutokea:
 kati ya serikali na wapinzani wake wakiamua kutumia silaha 
 kati ya vikundi visivyo vya serikali 
 kama watu wa sehemu ya nchi wanataka kujitenga na taifa dhidi ya mapenzi ya serikali.

Vita za aina hiyo huwa na ukali, vifo na uharibifu mwingi. Mara nyingi kanuni za vita haziangaliwi na raia wa kawaida huteseka.

Mifano ya nchi zenye vita za wenyewe kwa wenyewe ni:
 Afghanistan (tangu 1978)
 Lybia (tangu 2011)
 Kongo  (tena tangu 2007)
 Somalia (tangu 1988/1991)
 Syria (tangu 2013)

Vita